QORTI TAL-MAĠISTRATI (GĦAWDEX) ĠURISDIZZJONI SUPERJURI SEZZJONI ĠENERALI MAĠISTRAT DOTTOR PAUL COPPINI LL.D. Illum it-Tlieta, 10 ta' Novembru 2015 Rikors Numru: 13/2013 Stephen u Doreen konjuġi Hamilton vs LG Investments Limited; Marco Bellante; u Anna Bellante Il-Qorti, Rat ir-rikors tal-intimati tas-7 ta' Novembru 2013. Rat ir-risposta tar-rikorrenti tal-25 ta' Gunju 2014. Segħmet ix-xhieda prodotti. Rat in-Nota ta' sottomissjonijiet tal-intimati. Ikkunsidrat: Illi din hija proċedura taħt l-artikolu 253E tal-Kap.12. li permezz tagħha l- Qorti tista' "b'digriet li ma jkunx appellabbli, tissospendi l-eżekuzzjoni ta' dik il-kambjala jew promissory note kollha jew f'parti minnha u sew suġġett għal garanzija kif ukoll mingħajrha, fuq rikors tal-persuna li tkun qed topponi l-eżekuzzjoni ta' dik il-kambjala jew promissory note kif fuq imsemmi, u li għandu jsir fi żmien għoxrin jum min-notifika tal-ittra uffiċċjali li tintbagħat biex tirrendi l-istess kambjala jew promissory note esegwibbli, minħabba illi l-firma fuq dik il-kambjala jew promissory note ma tkunx tagħha jew tal-mandatarju tagħha jew fejn dik il-persuna tressaq raġunijiet oħra gravi u validi biex topponi dik l-eżekuzzjoni u f'dak il-każ biex persuna tesiġi l-ħlas ta' dik il-kambjala jew promissory note tkun trid tipproċedi b'kawża skont id-disposizzjonijiet tal-Kodiċi tal- Kummerċ." L-intimati qed jittentaw jattakkaw kambjala ffirmata mill-intimat kemm f'ismu proprio u f'isem martu, kif ukoll f'isem il-kumpanija "L.G. Investments Limited." Huma jikkontendu li: (i) personalment ma kellhom xejn x'jaqsmu ma' n-negozju li l- kumpanija ntimata għamlet mar-rikorrenti; u il-kumpanija ntimata għada f'posizzjoni tonora l-konvenju ta' bejgħ li għamlet mar-rikorrenti. Ġara illi r-rikorrenti kienu daħlu f'konvenju biex jixtru appartament f'Marsalforn mingħand is-soċjeta' ntimata. Fuq il-konvenju kienu ħallsu s-somma ta' €23,293 bħala depożitu akkont tal-prezz. Il-kuntratt finali baqa' qatt ma sar, u Ir-rikorrenti, bi-raġun, l-konvenju skada. ippretendew rifużjoni tad-depożitu li kienu għamlu nutilment, u billi s- soċjeta' ntimata qatt ma ċaħdet li għandha tirrifondi dan id-depożitu, imma xtaqet li tingħata ż-żmien minħabba problema ta' cash flow, fil-15 ta' Lulju 2013 sar ftehim, li kopja tiegħu tinsab esebita fl-atti,1 li permezz tiegħu, wara li ġie rexiss il-konvenju, l-intimat Mario Bellante, f'isem il- kumpanija u f'ismu u f'isem martu personalment, intrabat li jagħti lura dawn il-flus lir-rikorrenti "sa mhux aktar tard mill-aħħar ta' Awwissu 2013" u in garanzija ta' dan inħarġet ukoll il-kambjala hawn kontestata ffirmata mill-intimat Mario Bellante proprio et nomine, 2 liema kambjala kienet tiskadi proprju fil-31 ta' Awwissu 2013. In sostenn tal-ewwel raġuni tagħhom għaliex qed jattakkaw din il- kambjala, l-intimati jgħidu li Mario Bellante qatt ma kien awtorizzat jorbot lil martu biex tidħol hija wkoll bħala garanti tad-dejn li kien hemm mar- rikorrenti. Imma kif ġie dikjarat fl-istess skrittura ta' ftehim hawn imsemmija, Mario Bellante kien qed jorbot lil martu bis-saħħa ta' prokura li din kienet tagħtu u li kienet ġiet annessa ma' att tan-Nutar Kristen Ciappara tal-21 ta' Marzu 2009. In-nutar Ciappara xehed ukoll f'dawn il- proċeduri u kkonferma li tassew kienet ingħatat din il-prokura.3 MarioAttard f'ismu u f'isem martu daħal garanti in solidum mal- 1 A fol.15 -16 tal-process 2 Dok.GS 1 esebita fis-17 ta' Frar 2015. 3 Ara deposizzjoni tiegħu tas-17 ta' Frar 2015. kumpanija ntimata għal dan id-dejn tagħha u għalhekk issa ma jistax jaħrab minn din ir-responsabilita'. Ir-raġuni l-oħra mressqa mill-intimati biex jikkontestaw il-kambjala de quo ma tagħmilx sens, ġialadarba rriżulta ampjament li l-konvenju li dwaru kien tħallas id-depożitu mir-rikorrenti kien ġie revokat bil-ftehim imsemmi. Għal dawn il-motivi, u peress li ma ssib ebda raġuni gravi għaliex għandha tissospendi l-esekuzzjoni tal-kambjala ndikata, tiddeċidi billi tiċħad dan ir-rikors tal-intimati, bl-ispejjeż kontra tagħhom. (ft) Paul Vella Haber Maġistrat D/Reġistratur Vera Camilleri Cuschieri Għar-Reġistratur